Don’t Look Back in Anger

„Don’t Look Back In Anger“ je skladba anglickej rockovej skupiny Oasis. Ako singel bola vydaná 19. februára 1996. Nachádza sa v albume (What’s the Story) Morning Glory?, ktorý je komerčne najúspešnejším albumom Oasis. Na B-strane singlu sú skladby „Step Out“, „Underneath The Sky“ a „Cum On Feel the Noize“ (tretia menovaná je cover verzia od skupiny Slade. Skladbu zložil Noel Gallagher, ktorý ju aj spieva. Singel sa stal platinovým a v UK Singles Chart dosiahol prvú priečku. Bol to druhý singel, ktorý sa umiestnil na prvom mieste. Taktiež to bol prvý singel Oasis, na ktorom je v úlohe hlavného speváka Noel Gallagher (na všetkých predošlých bol jeho mladší brat, Liam). Pieseň „Don’t Look Back In Anger“ je označovaná ako jedna z hymien britpopu.

Skladanie piesne 
Noel bol od začiatku vzrušený touto piesňou. Prvýkrát ju zahral 22. Apríla 1995 v Sheffielde, no nebola úplná (dokonca pre ňu zatiaľ ani nemal názov). 
Refrén ktorý sa začína "So Sally can wait..." má zábavný pôvod. Liam sa opýtal Noela keď skladal túto pieseň "Čo to spievaš? Spievaš "So Sally can wait" ?" a Noel na to "To je geniálne!" a odvtedy to spieva v tejto verzii. Sally je údajne postava z piesne The Stone Roses, Sally Cinnamon, no Noel to nikdy nepotvrdil.

Noel priznal obrovskú inšpiráciu Johna Lennona. Úvod piesne znie dokonca podobne ako pieseň „Imagine“.

Živé predstavenia 
Pieseň sa stala jednou s najobľúbenejších živých piesní Oasis. Noel sa nemusí príliš namáhať spievaním - všetko totižto odspievajú fanúšikovia. A keď nie celú pieseň, tak aspoň obľúbenú časť, refrén. V roku 2008 bola pieseň zaradená do turné Dig Out Your Soul Tour, kde Noel predvádzal akustickú verziu piesne za pomoci Gema Archera na elektrickej gitare a Chrisa Sharrocka na tamburíne. 11. júla 2009 Gallagher v Londýnskej Wembley Aréne nezaspieval z piesne ani slovo. Všetko totižto zaspievali fanúšikovia.

Oasis sa stali po skupine The Jam druhou skupinou, ktorá na Top Of The Pops odohrala dve piesne („Don’t Look Back In Anger“ a „Cum On Feel the Noize“).

Obal albumu 
Obrázok singlu „Don’t Look Back In Anger“ obsahuje poctu Ringovi Starrovi. Ringo opustil The Beatles počas nahrávania albumu The White Album. Ostatní traja členovia ho úspešne presvedčili, aby sa vrátil a George Harrison mu vyzdobil bicie červenými, bielymi a modrými kvetmi.

Úspechy 
Pieseň sa stretla s veľkou kritikou a stala sa komerčným hitom. 
Billboard o piesni povedal: "Noel Gallagher odhalil svižnú myseľ na načasovanie jeho remesla pre popové drahokami.
Pieseň je 6 najpopulárnejšou piesňou Oasis v USA.
Pieseň bola v roku 1996 desiatym najpredávanejších hitom v Británii. 
Pieseň je treťou najpredávanejšou piesňou Oasis vôbec.
V roku 2006 bola pieseň Q Magazínom zvolená za dvadsiatu najlepšiu pieseň všetkých čias. 
V roku 2007 NME zvolilo pieseň na 14. miesto v rebríčku "50 najlepších Indie hymien".

Členovia ktorí sa podieľali na tvorbe 
 Noel Gallagher: spev, sólová gitara
 Paul Arthurs: rytmická gitara, piano
 Paul McGuigan: basová gitara
 Alan White: bicie
 Liam Gallagher: tamburína

Zoznam skladieb 
 Don't Look Back in Anger (4:47)
 Step Out (3:40)
 Underneath The Sky (3:20)
 Cum On Feel The Noize (5:09)

Pozície v rebríčkoch

Referencie

Single z 1995
Single z 1996
Piesne skupiny Oasis
Rockové balady